ai4bharat/Pralekha huggingface dataset:
குடியரசுத் துணைத் தலைவர் செயலகம்
நாகரீகமான சமுதாயத்தில் பயங்கரவாதம், பிரிவினைவாதம், வெறுப்புணர்வு ஆகியவற்றுக்கு இடமில்லை: குடியரசு துணைத் தலைவர்
மனித குலத்தின் முன்னேற்றத்திற்கு உலக அமைதி மிகவும் முக்கியமானது என வலியுறுத்திய குடியரசு துணைத் தலைவர் திரு.வெங்கையா நாயுடு, “நாகரீகமான சமுதாயத்தில் பயங்கரவாதம், பிரிவினைவாதம், வெறுப்புணர்வு ஆகியவற்றுக்கு இடமில்லை” என்று கூறினார்.
குடியரசு துணைத் தலைவர் மாளிகையில், இந்திய ஜனநாயக தலைமைத்துவ நிறுவனத்தின் மாணவர்களுடன் கலந்துரையாடிய திரு.நாயுடு, இந்தியர்கள் தங்களது கலாச்சாரம் குறித்து பெருமைப்படுவதுடன், அனைத்து கலாச்சாரங்கள் மற்றும் மதங்களுக்கு மதிப்பளிப்பவர்கள் என்று கூறினார். உலகமே ஒரே குடும்பம் என்பதில் நாம் நம்பிக்கை வைத்துள்ளோம் என்று அவர் தெரிவித்தார்.
உலகில் இந்தியா மதச்சார்பற்ற நாடாக திகழ்கிறது என்று கூறிய அவர், யாராக இருந்தாலும் அவர் எந்த மதத்தை சார்ந்தவராக இருந்தாலும் மிக உயரிய அரசியல் சாசன பதவியை அடைய முடியும் என்று கூறினார். வேற்றுமையில் ஒற்றுமையின் முக்கியத்துவத்தை வலியுறுத்திய அவர், இந்திய நாகரீகத்தின் முக்கிய பண்பு பகிர்தல் மற்றும் கவனம் செலுத்துதல் என்பதாகும் என்றார்.
எந்தவொரு மதத்தையும், மதத்தை சார்ந்த தலைவர்களையும் அவமரியாதை செய்வது, பன்மைத்தன்மை அனைவரையும் அரவணைத்தல் ஆகியவற்றில் நம்பிக்கையுடைய இந்திய கலாச்சாரத்துக்கு எதிரானது என்று அவர் கூறினார். “எந்த மதத்துக்கு எதிராகவும் வெறுப்பு பேச்சையோ, அவதூறு கருத்துக்களையோ வெளியிடுவது ஏற்றுக்கொள்ளத்தக்கதல்ல” என்று குடியரசு துணைத் தலைவர் கூறினார்.
மாணவர்களின் பல்வேறு கேள்விகளுக்கு பதிலளித்த திரு.நாயுடு, ஜனநாயக உரிமைக்காக போராடும் போது வன்முறையைத் தூண்டுவது நாட்டு நலனுக்கு பாதகத்தை ஏற்படுத்திவிடும் என்றார்.
நாடாளுமன்ற, சட்டமன்றங்களில் ஏற்படும் அமளிகள் குறித்து கவலை வெளியிட்ட அவர், விவாதித்து முடிவெடுத்தலே முன்னேற்றத்துக்கு வழி வகுக்குமே தவிர இடையூறு செய்வது அல்ல என்றார். ஜனநாயகத்தை வலுப்படுத்துகிறோமா அல்லது பலவீனப்படுத்துகிறோமா என்பதை கட்சிகள் சுயபரிசோதனை செய்து கொள்ள வேண்டும் என்று அவர் வலியுறுத்தினார். நாடாளுமன்றங்களில் நடைபெறும் அமளிகளைப் பெரிய அளவில் வெளியிடுவதைக் கைவிட்டு, ஊடகங்கள் ஆக்கப்பூர்வமான விவாதங்களுக்கு முக்கியத்துவம் அளிக்க வேண்டும் என்று அவர் கேட்டுக் கொண்டார்.
அரசியல் உட்பட அனைத்துத் துறைகளிலும் பெண்களுக்கு போதிய பிரதிநிதித்துவம் வழங்க வேண்டும் என குடியரசு துணைத் தலைவர் வலியுறுத்தினார்.
தலைமைப் பண்புக்குத் தேவையான நற்பண்புகள் பற்றி மாணவர்களிடம் உரையாற்றிய அவர், பொதுவாழ்வில் ஒழுக்கத்தை கைபிடிப்பதுடன், மக்கள் நலனுக்காக அர்ப்பணித்துக் கொள்ள வேண்டும் என்று கூறினார். சித்தாந்தத்தைவிட நல்ல நடத்தை முக்கியமானது என்று அவர் கூறினார். குழுப்பணியின் முக்கியத்துவத்தை வலியுறுத்திய அவர், கருத்துக்களை சிறந்த முறையில் வெளிப்படுத்தும் திறன், மக்களுடன் அடிக்கடி கலந்துரையாடுவது ஆகியவை நல்ல தலைவராக ஆவதற்கு அவசியமானது என்று தெரிவித்தார்.
திறன் மேம்பாடு மற்றும் தொழில் முனைவோர் அமைச்சகம்
திறன் வளர்ச்சி மற்றும் தொழில்முனைவு அமைச்சகத்தின் ஆண்டு நிறைவு அறிக்கை
திறன் வளர்ச்சி மற்றும் தொழில்முனைவு அமைச்சகம் 2020-ஆம் ஆண்டு மேற்கொண்ட முக்கிய முன்முயற்சிகளை வெளியிட்டுள்ளது. அவற்றின் சுரக்கம் கீழே தரப்படுகின்றது:
கொள்கை முன்முயற்சிகள்:
• தேசிய திறன் வளர்ச்சி முகமை மற்றும் தேசிய தொழிற் பயிற்சி கவுன்சில் ஆகியவை தேசிய தொழிற் கல்வி மற்றும் பயிற்சி அமைப்புடன் இணைக்கப்பட்டன.
• தேசிய திறன் மேம்பாட்டு இயக்கத்தின் நிர்வாக குழுவின் நான்காவது கூட்டம் அமைச்சகத்தின் செயலாளர் தலைமையில் நடைபெற்றது. பிரதமர் கவுஷல் விகாஸ் திட்டம் 3.0-வின் முக்கிய அம்சங்கள் பற்றி விரிவாக ஆலோசிக்கப்பட்டது.
பிரதம மந்திரி கவுஷல் விகாஸ் திட்டம்:
• பிரதம மந்திரி கவுஷல் விகாஸ் 3.0  திட்டத்துக்கு கடந்த செப்டம்பர் 17-ஆம் தேதி செலவின நிதி குழு ஒப்புதல் வழங்கியது. இந்தத் திட்டத்தின் கீழ் வரும் 2020- 21-ஆம் ஆண்டில் ரூ. 948.90 கோடி மதிப்பில் சுமார் 8 இலட்சம் பேருக்கு பயிற்சி வழங்க திட்டமிடப்பட்டுள்ளது. விரைவில் இந்தத் திட்டம் தொடங்கவிருக்கிறது.
• புதிய மின் ஆளுகைக்கான ஒருங்கிணைந்த அலைபேசி செயலி  தளத்தில் பிரதம மந்திரி கவுஷல் விகாஸ் திட்டம் இணைக்கப்பட்டுள்ளது. விண்ணப்பதாரர்களின் விவரங்களை பதிவேற்றல், பயிற்சி மையத்தை கண்டறிதல், தற்போதைய நிலையை அறிதல் போன்ற சேவைகளை இந்தத் தளத்தின் வாயிலாகப் பெறலாம்.
ஸ்டிரைவ்:
• தொழில் மதிப்பை உயர்த்துவதற்காக திறனை வலுப்படுத்தும் திட்டத்தின்  கீழ் 33 தொழிலியல் பயிற்சி நிறுவனங்கள் இணைந்துள்ளன.
• இதுவரை 244 தொழிலியல் பயிற்சி நிறுவனங்கள் செயல் திறன் அடிப்படையிலான மானிய ஒப்பந்தங்களில் கையெழுத்திட்டுள்ளன.
• இந்தத் திட்டத்தை செயல்படுத்துவதற்காக இந்திய அரசு - ஜம்மு-காஷ்மீர் யூனியன் பிரதேசம் இடையே புரிந்துணர்வு ஒப்பந்தம் கையெழுத்தாகியுள்ளது.
• இந்தத் திட்டத்தை செயல்படுத்துவதற்காக இதுவரை 32 மாநிலங்கள்/ யூனியன் பிரதேசங்களுடன் புரிந்துணர்வு ஒப்பந்தங்கள் கையெழுத்தாகியுள்ளன.
கோவிட்-19 பெருந்தொற்றின்போது மேற்கொள்ளப்பட்ட முன்முயற்சிகள்:
• தேசிய திறன் பயிற்சி நிறுவனங்கள்/ தொழிலியல் பயிற்சி நிறுவனங்களின் அனைத்து வளாகங்களையும் தனிமைபடுத்தும் கண்காணிக்கும் முகாம் அமைக்க அமைச்சகம் கையளிக்க தயாராக இருந்தபோதிலும், 12 தேசிய திறன் பயிற்சி நிறுவனங்கள்/ தொழிலியல் பயிற்சி நிறுவன கட்டிடங்களை மட்டுமே கொரோனா தொற்று தனிமைப்படுத்தலுக்கான மாவட்ட அதிகாரிகள் கையகப்படுத்திக் கொண்டனர். இதேபோல் பிரதமர் கவுஷல் விகாஸ் திட்டத்தின் பயிற்சி மையங்களும் தனிமைப்படுத்தல் இடங்களாகவும் தற்காலிக மருத்துவமனைகளாகவும் செயல்படுகின்றன.
• அமைச்சகத்தின்கீழ் செயல்படும் பல்வேறு நிறுவனங்கள் முக கவசம் மற்றும் கை சுத்திகரிப்பான் தயாரிக்கும் பணியில் முனைப்புடன் ஈடுபட்டு வருகின்றன.
• கோவிட் தொற்றுக்கு எதிரான போராட்டத்தில் பல்வேறு தேசிய திறன் பயிற்சி நிறுவனங்கள்/ தொழிலியல் பயிற்சி நிறுவனங்கள் புதுமையான வடிவமைப்பு மற்றும் தயாரிப்புகளை வழங்கிவருகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1684320
நிதி அமைச்சகம்
கொவிட் காலத்தில் நெருக்கடி நிர்வாகத்தில் சுயஉதவிக் குழுக்களின் பங்களிப்பை பொருளாதார ஆய்வறிக்கை 2022-23 கோடிட்டு காட்டியுள்ளது
கொவிட் தொற்றுநோய் காலத்தில் நெருக்கடி நிர்வாகத்தை மேற்கொள்ள கூட்டான பங்களிப்புக்கு சுயஉதவிக் குழுக்களின் பெண்கள் அடையாளம் காணப்பட்டனர். இவர்கள் முகக்கவசங்கள், கிருமி நாசினிகள் ஆகியவற்றை தயாரிப்பதில், தொற்றுநோய் குறித்து விழிப்புணர்வை ஏற்படுத்துவதில், அத்தியாவசியப் பொருட்களை கொண்டு சேர்ப்பதில், சமூக சமையல் கூடங்களை நடத்துவதில், பண்ணை சார்ந்த உயிரினங்களை பாதுகாப்பதில், நிதி சார்ந்த சேவைகளை வழங்குவதில் முக்கியமான பங்களிப்பை செய்தனர் என 2022-23 ஆம் ஆண்டுக்கான பொருளாதார ஆய்வறிக்கை கூறுகிறது.
இந்த ஆய்வறிக்கையை மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் இன்று நாடாளுமன்றத்தில் தாக்கல் செய்தார். தீன்தயாள் அந்தியோதயா திட்டம்-தேசிய ஊரக வாழ்வாதார இயக்கத்தின் மூலம் 2023 ஜனவரி 4 நிலவரப்படி, மகளிர் சுயஉதவிக் குழுக்கள் 16.9 கோடி முகக் கவசங்களை தயாரித்துள்ளன என்று அதில் குறிப்பிடப்பட்டுள்ளது.
பிரதமரின் ஏழைகள் நல திட்டத்தின் கீழ், மகளிர் சுயஉதவிக் குழுக்களுக்கான பிணையம் இல்லாத கடன் தொகையின் வரம்பு ரூ.10 லட்சத்திலிருந்து, ரூ.20 லட்சமாக உயர்த்தப்பட்டது. இதன்மூலம் 63 லட்சம் மகளிர் சுயஉதவிக் குழுக்களும், 6.85 கோடி குடும்பங்கள் பயனடையும் என்று எதிர்பார்க்கப்படுகிறது.
இந்நிலையில், கொவிட் உள்ளிட்ட நெருக்கடியான தருணத்தில் மகளிர் சுயஉதவிக் குழுக்களின் உறுதி மற்றும் நெகிழ்வுத் தன்மை வெளிப்பட்டதை அடுத்து, ஊரக மாற்றத்தில் நீண்ட கால அடிப்படையில் இவற்றை முறைப்படுத்த வேண்டியது அவசியம் என பட்ஜெட்டிற்கு முந்தைய ஆய்வறிக்கை பரிந்துரை செய்கிறது. மகளிர் சுயஉதவிக் குழு இயக்கத்தை ஆழப்படுத்துவதில், மண்டலங்களுக்கு இடையேயுள்ள பாகுபாட்டை நீக்குதல், இவற்றின் உறுப்பினர்களை குறு தொழில் முனைவோராக உயர்த்துதல், பொருட்கள் உற்பத்தி மற்றும் சேவைகளில் வழங்கல் தொடரை அதிகரிக்க திறன் மேம்பாட்டை ஊக்கப்படுத்துதல் போன்றவை இந்த பரிந்துரைகளில் அடங்கும்.
பாதுகாப்பு அமைச்சகம்
பாதுகாப்பு அமைச்சர் திரு.ராஜ்நாத் சிங், பாரீஸில் பிரான்ஸ் அதிபர் திரு. இமானுவேல் மேக்ரானுடன் பேச்சுவார்த்தை
இருதரப்பு ராணுவ ஒத்துழைப்பு குறித்து இருதலைவர்களும் ஆலோசனை
பாதுகாப்பு அமைச்சர் திரு.ராஜ்நாத் சிங், அக்டோபர் 8, 2019 அன்று பாரீஸில் பிரான்ஸ் அதிபர் திரு.இமானுவேல் மேக்ரானை சந்தித்து பேச்சுவார்த்தை நடத்தியுள்ளார். பிரான்ஸில் இரண்டு நாள் அரசுமுறை பயணமாக திங்களன்று பாதுகாப்பு அமைச்சர் பாரீஸ் சென்றார். இந்தப் பேச்சுவார்த்தையின் போது, இருதரப்பு ராணுவ ஒத்துழைப்பின் முக்கிய அம்சங்கள் குறித்து, இருதலைவர்களும் விரிவாக விவாதித்ததுடன், இருநாடுகளுக்கு இடையேயான உறவை தொடர்ந்து வலுப்படுத்தவும் உறுதியேற்றனர். “இந்தியாவுடனான ராணுவ ரீதியான ஒத்துழைப்புகளை மேலும் வலுப்படுத்த உறுதியான ஆதரவு தெரிவித்து வருவதற்காகவும், ‘இந்தியாவில் உற்பத்தி செய்வோம்’ திட்ட முன்முயற்சிகளுக்காகவும்” அதிபர் மேக்ரானுக்கு நான் நன்றி தெரிவித்துக் கொண்டேன் என்று, இந்த சந்திப்புக்குப் பிறகு திரு.ராஜ்நாத் சிங் தெரிவித்துள்ளார். இந்தியாவின் பாதுகாப்பு நலன் மற்றும் தீவிரவாத ஒழிப்பு உள்ளிட்ட கொள்கைகளுக்கு பிரான்ஸ் தீவிர ஆதரவு அளித்து வருவதற்காகவும் பிரெஞ்ச் அதிபருக்கு பாதுகாப்பு அமைச்சர் நன்றி தெரிவித்துக் கொண்டார்.
முன்னதாக, பாரீஸ் சென்றடைந்த பாதுகாப்பு அமைச்சர் திரு.ராஜ்நாத் சிங், பாதுகாப்புத் துறையில், இந்தியாவின் முக்கிய கூட்டாளியாக பிரான்ஸ் திகழ்கிறது என்று தமது டுவிட்டர் பதிவில் குறிப்பிட்டுள்ளார். இந்தியாவுடனான பிரான்ஸ் நாட்டின் சிறப்பு நட்புறவு அனைத்து வகையான உறவுகளையும் கடந்தது என்றும் அவர் குறிப்பிட்டுள்ளார். இருநாடுகள் இடையே தற்போதுள்ள ராணுவ ரீதியான ஒத்துழைப்புகளை விரிவுபடுத்துவதே தமது பிரான்ஸ் பயணத்தின் நோக்கம் என்றும் பாதுகாப்பு அமைச்சர் தெரிவித்துள்ளார்.
பிரான்ஸ் முன்னாள் அதிபர் திரு. ஜாக்கஸ் சிராக் மறைவிற்கு, இந்திய அரசு மற்றும் மக்களின் சார்பில் ஆழ்ந்த இரங்கலை தெரிவித்த பாதுகாப்பு அமைச்சர் திரு.ராஜ்நாத் சிங், இந்தியா-பிரான்ஸ் இடையே ராணுவ ஒத்துழைப்பை ஏற்படுத்துவதில் மிக முக்கியப் பங்காற்றியவர் சிராக் என்று குறிப்பிட்டுள்ளார்.
பழங்குடியினர் நலத்துறை அமைச்சகம்
கொரோனா வைரஸிடம் இருந்து பாதுகாத்துக் கொள்ள ட்ரைஃபெட் கைவினைக் கலைஞர்கள் / சுயஉதவிக் குழுக்கள், வன தான் திட்டப் பயனாளிகள் & தொண்டு நிறுவனங்கள் தயாரித்த முகக்கவசங்களை ட்ரைஃபெட் விநியோகிக்கிறது
பழங்குடியினர் நலஅமைச்சகத்தின் கீழ் செயல்படும் பழங்குடியின கூட்டுறவுச் சந்தை மேம்பாட்டு கூட்டமைப்பானது  பழங்குடியின கைவினைக் கலைஞர்கள், சுயஉதவிக் குழுக்கள் , வன தான் திட்டப் பயனாளிகள் மற்றும் தொண்டு நிறுவனங்கள் ஆகியவற்றுடன் இணைந்து பணியாற்றுகிறது. அவர்கள் தயாரிக்கும் கைத்தறிப்பொருட்கள், கைவினைப்பொருட்கள் மற்றும் இயற்கை விளைபொருட்களை விற்பதற்கான உதவிகளை ட்ரைஃபெட் வழங்கி வருகிறது.
தற்போதைய கொரோனா தொற்று காலத்தில் இந்தப் பொருட்களை தயாரிப்பவர்களில் சிலர் தங்களது வீடுகளில் முகக்கவசங்களை தயாரிக்கத் தொடங்கி உள்ளனர். வைரஸ் தொற்றில் இருந்து தங்களையும் தங்கள் சமுதாய மக்களையும் பாதுகாத்துக் கொள்வதற்காக இவர்கள் முகக்கவசங்களைத் தயாரிக்கின்றனர். சிலர் இவற்றை உள்ளூர் நிர்வாகத்துக்கும் வழங்குகின்றனர். தங்களது தயாரிப்பு திறன் மற்றும் விலைக்கேற்ப முகக்கவசங்களை விநியோகிப்பதன் மூலம் அரசுக்கு உதவி செய்யும் தங்களது விருப்பத்தை இவர்கள் தெரிவித்து உள்ளனர். இவற்றை இவர்கள் பெரும்பாலும் தங்கள் வீடுகளிலேயே தயாரிக்கின்றனர். இவர்கள் தயாரிக்கும் முகக்கவசங்களை விற்பது என்பது அவர்களுக்கான வாழ்வாதார ஈட்டலுக்கான ஒரு மாதிரியாகவும் அவர்களுக்கு பாதுகாப்பானதாகவும் இருக்கிறது. தற்போதைய நெருக்கடி காலகட்டத்தில் முகக்கவசங்களை விநியோகிக்கக் கூடிய கூடுதல் விநியோகஸ்தர்களை கண்டறிய ட்ரைஃபெட் முயன்று வருகிறது.
பெண்கள் மற்றும் குழந்தை நலன் அமைச்சகம்
பெண் குழந்தைகளை பாதுகாப்போம், பெண் குழந்தைகளை படிக்க வைப்போம் திட்டத்தால், சமூகத்தில் நல்ல மாற்றம்: மத்திய அமைச்சர் ஸ்மிருதி இரானி தகவல்
மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இராணி, மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
பாலின பாகுபாட்டை அகற்றுவதிலும், பெண் குழந்தைகளை மதிப்பதிலும், பெண்குழந்தைகளை பாதுகாப்போம், பெண் குழந்தைகளை படிக்க வைப்போம் திட்டம் சமூகத்தில் நல்ல மாற்றத்தை ஏற்படுத்தியுள்ளது என நிதி ஆயோக் மதிப்பீட்டில் தெரியவந்துள்ளது. இது பற்றிய விழிப்புணர்வும் அதிகளவில் உள்ளது.குழந்தைகளின் பாலின விகிதம் குறைந்து வந்தது ஆண்டாண்டு காலமாக இருக்கும் பிரச்னை. குழந்தைகளின் பாலின விகிதம், தற்போது அதிகரித்துள்ளது, பெண் குழந்தைகளை பாதுகாப்போம், பெண் குழந்தைகளை படிக்க வைப்போம் திட்டத்தின் முன்னேற்றத்துக்கான, கண்காணிப்பு அளவாக இது உள்ளது.கடந்த 2014-15ம் ஆண்டில், தேசிய அளவில் 918 புள்ளிகளாக இருந்த, குழந்தை பிறப்பு பாலின விகிதம், 2019-20ம் ஆண்டில் 934 புள்ளிகளாக அதிகரித்துள்ளது.ஊட்டச்சத்து குறைபாட்டை போக்க ‘போஷான் 2.0’ திட்டத்தை மத்திய அரசு அறிமுகப்படுத்தியது. ஊட்டச்சத்தின் தரத்தை அதிகரிப்பதற்கான நடவடிக்கைகள் மேற்கொள்ளப்பட்டன.நாட்டில் ஊட்டச்சத்து குறைபாடு பிரச்னையை போக்க அங்கன்வாடி சேவைகள், பிரதமரின் வந்தனா திட்டம், வளர் இளம் பெண்களுக்காக ஒருங்கிணைந்த குழந்தைகள் மேம்பாட்டு சேவைகள் திட்டம் ஆகியவை அமல்படுத்தப்பட்டன.நிர்பயா நிதி திட்டத்தின் கீழ் இதுவரை ரூ.9288.45 கோடி மதிப்பிலான திட்டங்கள் மதிப்பீடு செய்யப்பட்டுள்ளன.
இத்திட்டங்களுக்காக ரூ.5,712.85 கோடி ஒதுக்கீடு செய்யப்பட்டுள்ளது. சம்பந்தப்பட்ட அமைச்சகங்கள் மற்றும் துறைகளுக்கு, ரூ.3,544.06 கோடி வழங்கப்பட்டுள்ளது.பிரதமரின் மாத்ரு வந்தனா திட்டத்தை பெண்கள் மற்றும் குழந்தைகள் மேம்பாட்டு அமைச்சகம் கடந்த 2017ம் ஆண்டு அமல்படுத்தியது. கடந்த 3 நிதியாண்டுகளில், 1.75 கோடி பயனாளிகளுக்கு பிரசவ கால நிதியாக ரூ.5,931.95 கோடி வழங்கப்பட்டது.
2020-21ம் நிதியாண்டில் ஜனவரி 29ம் தேதி வரை, 65.12 லட்சம் பயனாளிகளுக்கு ரூ.2063.70 கோடி  அளிக்கப்பட்டுள்ளது
------

(Visitor Counter : 167
பிரதமர் அலுவலகம்
ரஷ்ய அதிபர் மேதகு திரு. விளாடிமிர் புதினுடன், பிரதமர் திரு நரேந்திர மோடி தொலைபேசியில் உரையாடல்
ரஷ்ய அதிபர் மேதகு திரு. விளாடிமிர் புதினுடன், பிரதமர் திரு. நரேந்திர மோடி, இன்று தொலைபேசியில் பேசினார். ஆப்கானிஸ்தானில் தற்போதைய நிலவரம், பிராந்திய மற்றும் உலகளவில் இதன் தாக்கங்கள் ஆகியவை குறித்தும் இரு தலைவர்களும் ஆலோசித்தனர். கூட்டுறவில் உள்ள இரு நாடுகளும், இணைந்து பணியாற்றுவதன் முக்கியத்துவம் குறித்தும், இரு தலைவர்களும் கருத்து தெரிவித்தனர். தொடர்பில் இருக்கும் படி, தங்கள் நாட்டு மூத்த அதிகாரிகளுக்கு இருவரும் அறிவுறுத்தினர்.
கொவிட் பெருந்தொற்று சவால்களுக்கு இடையிலும், இரு நாடுகளின் சிறப்புக் கூட்டுறவில் ஏற்பட்டுள்ள முன்னேற்றங்கள் திருப்தி அளிப்பதாக இரு தலைவர்களும் தெரிவித்தனர். கொவிட் பெருந்தொற்றுக்கு எதிரான போராட்டத்தில், குறிப்பாக ‘ஸ்புட்னிக் வி’ தடுப்பூசி விநியோகம் மற்றும் உற்பத்தியில் இருதரப்பும் ஒத்துழைப்புடன் செயல்படுவதையும், அவர்கள் பாராட்டினர்.
பிரிக்ஸ் உச்சி மாநாடு, எஸ்சிஓ நாடுகளின் தலைவர்கள் கூட்டம், கிழக்குப் பொருளாதார அமைப்பில், இந்தியாவின் பங்களிப்பு உட்பட, நடைபெறவுள்ள பலதரப்பு நிகழ்ச்சிகள் குறித்தும் இரு தலைவர்களும் பேசினர்.
அடுத்த இருதரப்பு உச்சிமாநாட்டுக்கு, அதிபர் புதினின் இந்திய வருகையை எதிர்நோக்கியிருப்பதாக பிரதமர் திரு. நரேந்திரமோடி கூறினார். இருதரப்பு மற்றும் உலகளாவிய விஷயங்களில், குறிப்பாக ஆப்கானிஸ்தான் நிலவரத்தில் தொடர்ந்து தொடர்பில் இருக்க இரு தலைவர்களும் ஒப்புக் கொண்டனர்.
-----
(
பிரதமர் அலுவலகம்
ஆசாதி ஏகாதசியையொட்டி மக்களுக்கு பிரதமர் வாழ்த்து
ஆசாதி ஏகாதசியையொட்டி மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து அவர் வெளியிட்டுள்ள வாழ்த்து செய்தியில் கூறியிருப்பதாவது;
‘’ ஆசாதி ஏகாதசி ஆசி பெற ஒவ்வொருவரையும் வாழ்த்துகிறேன். இந்தப் புனித நாள், வார்காரி பாரம்பரியத்திற்கு ஏற்ப பக்தி, பணிவு கருணை ஆகிய நற்பண்புகளை தழுவுவதற்கு நம்மை ஊக்குவிக்கட்டும். பகவான் விட்டலின் ஆசியுடன், மகிழ்ச்சியான, அமைதியான மற்றும் அனைவரையும் உள்ளடக்கிய சமுதாயத்தை உருவாக்க நாம் எப்போதும் ஒன்றிணைந்து செயல்படுவோம்."
----
PKV/KPG
(
நிலக்கரி அமைச்சகம்
ஆகஸ்ட் 2022-ல் நிலக்கரியின் மொத்த உற்பத்தி 8.27% அதிகரித்து 58.33 மில்லியன் டன்னாக உள்ளது
இந்தியாவின் ஒட்டுமொத்த நிலக்கரி உற்பத்தி. 2021 ஆகஸ்டுடன் ஒப்பிடும்போது, 53.88 மில்லியன் டன்னிலிருந்து 8.27 சதவீதம் அதிகரித்து 58.33 டன்னாக உள்ளது. நிலக்கரி அமைச்சம் வெளியிட்டுள்ள தற்காலிக புள்ளிவிவரங்களின்படி, ஆகஸ்ட் 2022-ல், கோல் இந்தியா நிலக்கரி கழகம் மற்றும் இதர பெரிய நிலக்கரி சுரங்கங்கள் முறையே, 46.22 மில்லியன் டன் மற்றும் 8.02 மில்லியன் டன் நிலக்கரி உற்பத்தி செய்து 8.49% மற்றும் 27.06% வளர்ச்சியை பதிவு செய்துள்ளன.
இருப்பினும், இந்திய அரசுக்கு சொந்தமான சிங்கரேணி காலியரீஸ் கம்பெனி லிமிடெட், ஆகஸ்ட் மாதத்தில் 17.49 சதவீதம் எதிர்மறையான வளர்ச்சியை பதிவு செய்தது. நாட்டில் நிலக்கரி உற்பத்தி செய்யும் முன்னணி சுரங்க நிறுவனங்களில் 25 சுரங்கங்கள் 100 சதவீதம் அளவுக்கு வளர்ச்சியை பதிவு செய்தன. அதேசமயம், 5 சுரங்கங்களின் உற்பத்தி அளவு 80% முதல் 100% வரை இருந்தது.
அதேசமயம், நிலக்கரி விநியோகம், ஆகஸ்ட் 2021-வுடன் ஒப்பிடும் போது, ஆகஸ்ட் 2022-ல் 60.18 மில்லியன் டன்னிலிருந்து 63.43 மெட்ரின் டன் அளவுக்கு, 5.41 சதவீதம் அதிகரித்துள்ளது.
மின் தேவையின் அதிகரிப்பால், ஆகஸ்ட் 2021-ல் 48.80 மில்லியன் டன்னுடன் ஒப்பிடும்போது, ஆகஸ்ட் 2022-ல் 10.84 சதவீதம் அதிகரித்து, 54.09 மில்லியன் டன்னாக உள்ளது.
ஆகஸ்ட் 2021-ல் உற்பத்தி செய்யப்பட்ட மின்உற்பத்தியை விட, ஆகஸ்ட் 2022-ல் ஒட்டுமொத்த மின்உற்பத்தி 3.14 சதவீதம் உயர்ந்துள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856856
பிரதமர் அலுவலகம்
ஒடிசாவின் ஜார்சுகுடாவில் சாலை விபத்தில் உயிரிழந்தவர்களுக்கு பிரதமர் இரங்கல்
ஒடிசாவின் ஜார்சுகுடாவில் சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
"ஒடிசாவின் ஜார்சுகுடாவில் நடந்த விபத்து வருத்தத்தை ஏற்படுத்தியுள்ளது. விபத்தில் உயிரிழந்தவர்களின் குடும்பத்தினருக்கு ஆழ்ந்த இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன்: பிரதமர்"
சுகாதாரம் மற்றும் குடும்ப நலத்துறை அமைச்சகம்
ஐநா பொதுச் சபையின் 73-ஆவது மாநாட்டில் காசநோய் பற்றிய உயர்நிலைக் கூட்டத்தில் திரு ஜே. பி. நட்டா உரை.
காசநோய்க்கான தரமான கண்டறிதல் மற்றும் சிகிச்சையை அனைவரும் பெறவேண்டும் என்ற தொலைநோக்கு பார்வையை சாதிப்பதே நமது இலக்காகும்: ஜே. பி. நட்டா
காசநோய்க்கான தரமான கண்டறிதல் மற்றும் சிகிச்சையை அனைவரும் பெறவேண்டும் என்ற தொலைநோக்கு பார்வையை சாதிப்பதே நமது இலக்கு என்று மத்திய சுகாதார அமைச்சர் திரு. ஜே. பி. நட்டா கூறினார். ஐநா பொதுச் சபையின் 73-ஆவது மாநாட்டில் காசநோய் பற்றிய உயர்நிலைக் கூட்டத்தில் பேசிய அமைச்சர், பன்முகத் துறைகளைக் கொண்டு காசநோய்க்கான சமூகத்தின் நிர்ணயங்களை எதிர்கொள்ள வேண்டும் என்றார்.
2017 ஆம் ஆண்டுக்கான இந்தியாவின் தேசிய சுகாதாரக் கொள்கை சுதந்திர இந்தியாவின் காசநோய் பற்றிய தொலைநோக்குப் பார்வையை விளக்கமாக கூறுகிறது என்று கூறிய அமைச்சர், இந்த தொலைநோக்குப் பார்வையை செயல்படுத்த ஒரு தேசிய திட்டம் செயல்படுத்தப்பட்டு வருகிறது என்றார். காசநோய்க்கான சிகிச்சையை மேம்படுத்த தனியார் துறையோடு அரசு ஒருங்கிணைந்து செயல்படுவதாகவும் அவர் கூறினார்.
காசநோய் ஆராய்ச்சிக்கான நிதி ஆதாரப் பற்றாக்குறை காரணமாக காசநோய் இன்னமும் ஒரு சவாலாகவே இருப்பதாக மத்திய சுகாதாரத் துறை அமைச்சர் கூறினார். மேலும், காசநோய்க்கான ஆராய்ச்சி முயற்சிகளை துரிதப்படுத்த இந்தியா காசநோய் ஆராய்ச்சி கூட்டமைப்பை உருவாக்கியிருப்பதாக அவர் கூறினார்.
சட்டம் மற்றும் நீதித்துறை அமைச்சகம்
சென்னை உயர்நீதிமன்றத்திற்கு 5 கூடுதல் நீதிபதிகள் நியமனம்: குடியரசுத் தலைவர் ஒப்புதல்
இந்திய தலைமை நீதிபதியுடன் நடத்திய ஆலோசனைக்குப் பிறகு பின்வரும் வழக்கறிஞர்களை சென்னை, அலகாபாத் மற்றும் கர்நாடக மாநில உயர்நீதிமன்றங்களின் கூடுதல் நீதிபதிகளாக நியமிப்பதாக குடியரசுத் தலைவர் திருமதி திரௌபதி முர்மு அறிவித்துள்ளார்.
இதன்படி, வழக்கறிஞர்களான லெஷ்மண சந்திர விக்டோரியா கௌரி, பிள்ளைப்பாக்கம் பஹுகுடும்பி பாலாஜி, கந்தசாமி குழந்தைவேலு ராமகிருஷ்ணன், நீதித்துறை அதிகாரிகளான ராமச்சந்திரன் கலைமதி, கோவிந்தராஜன் திலகவதி ஆகியோர் சென்னை உயர்நீதிமன்ற கூடுதல் நீதிபதிகளாக நியமிக்கப்பட்டுள்ளனர்.
இதேபோல், சையத் கொமார் ஹசன் ரிஸ்வி, மனீஷ்குமார் நிகம், அனிஷ் குமார் குப்தா, நந்த் பிரபா சுக்லா, ஷிடிஜி ஷைலேந்திரா, வினோத் திவாகர் ஆகியோர் அலகாபாத் உயர்நீதிமன்ற கூடுதல் நீதிபதிகளாக நியமிக்கப்பட்டுள்ளனர்.
மேலும், வழக்கறிஞர்கள் விஜய்குமார் அடகௌடா பாட்டில், ராஜேஷ் ராய் கலங்கலா ஆகியோர் கர்நாடக மாநில உயர்நீதிமன்ற கூடுதல் நீதிபதிகளாக நியமிக்கப்பட்டுள்ளனர்.
விவசாயத்துறை அமைச்சகம்
தேசிய வேளாண் உள்கட்டமைப்பு நிதி வசதி: தமிழ்நாட்டில் பயனாளிகளின் எண்ணிக்கை
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கீழ்காணும் தகவல்களை வழங்கினார்.
வேளாண் உற்பத்தியில் மாநிலங்கள்/யூனியன் பிரதேசங்களின் பங்கின் அடிப்படையில் அனைத்து மாநிலங்கள் மற்றும் யூனியன் பிரதேசங்களுக்கு ரூபாய் ஒரு லட்சம் கோடி நிதி வசதியுடன் கூடிய வேளாண் உள்கட்டமைப்பு நிதி விநியோகிக்கப்பட்டுள்ளது.
வேளாண் உள்கட்டமைப்பு நிதியின் கீழ் நாடு முழுவதும் உள்ள பயனாளிகளின் எண்ணிக்கை 11083 ஆகும். இத்திட்டத்தின் கீழ் தமிழ்நாட்டில் 296 பேர் பயனடைந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813671
சுற்றுலா அமைச்சகம்
ஆந்திரா பிரதேசம் கிருஷ்ணா நதியில் படகு கவிழ்ந்து 21 பேர் உயிர் இழந்த சம்பவம்; அமைச்சர் கே.ஜெ. அல்போன்ஸ் கவலை
இது போன்ற சம்பவங்கள் மீண்டும் நடைபெறாமல் தடுக்க தகுந்த நெறிமுறைகளை அனைத்து முதல் அமைச்சர்களும் கொண்டு வரவேண்டும்; சுற்றுலா அமைச்சர் கோரிக்கை
ஆந்திரா பிரதேசம் கிருஷ்ணா நதியில் படகு கவிழ்ந்து 21 பேர் உயிர் இழந்த சம்பவம் குறித்து மத்திய சுற்றுலா துறை  இணை அமைச்சர் கே.ஜெ. அல்போன்ஸ் கவலை தெரிவித்துள்ளார்.
அனைத்து மாநில முதல் அமைச்சர்களுக்கும், யூனியன் பிரதேசங்களின் துணை நிலை ஆளுநர்களுக்கும் அவர் எழுதிய கடிதத்தில், சுற்றுலா பயணிகள் பயணித்த படகிற்கு உரிமம் இல்லை மற்றும் அதன் கொள்ளவை மீறி பயணிகளை ஏற்றியது, பாதுகாப்பு கருவிகளான மிதவையங்கி போன்றவற்றை கொண்டு செல்லமால் இருந்தது உட்பட அனைத்து அடிப்படை நிபந்தனைகளையும் மீறியுள்ளது தனக்கு அதிர்ச்சி அளித்துள்ளதாகத் தெரிவித்துள்ளார்.
வருங்காலத்தில், இது போன்ற சம்பவங்கள் மீண்டும் நடைபெறாமல் தடுக்க தகுந்த நெறிமுறைகளை கொண்டு வரவேண்டும் என்று அவர் அனைத்து முதல் அமைச்சர்களையும் யூனியன் பிரதேசங்களின் துணை நிலை ஆளுநர்களையும் கேட்டுக்கொண்டுள்ளார்.
உள்நாட்டு விமானப் போக்குவரத்து அமைச்சகம்
ஆளில்லா விமானப்போக்குவரத்து முறை, புதுமை கண்டுபிடிப்புகளுடன் கூடிய விமான இயக்கத்திற்காக ஐரோப்பிய யூனியன் விமானப்போக்குவரத்து பாதுகாப்பு முகமையுடன் விமானப்போக்குவரத்து தலைமை இயக்குநரகம் புரிந்துணர்வு ஒப்பந்தத்தில் கையெழுத்திட்டுள்ளது
ஆளில்லா விமானப்போக்குவரத்து முறை, புதுமை கண்டுபிடிப்புகளுடன் கூடிய விமான இயக்கத்திற்காக ஐரோப்பிய யூனியன் விமானப்போக்குவரத்து பாதுகாப்பு முகமையுடன் விமானப்போக்குவரத்து தலைமை இயக்குநரகம் புரிந்துணர்வு ஒப்பந்தத்தில் கையெழுத்திட்டுள்ளது. இருதரப்பு விமானப்போக்குவரத்து இயக்குநரகங்களுக்கிடையே ஆளில்லா விமானப்போக்குவரத்து, புதுமை கண்டுபிடிப்புகளுடன் கூடிய விமானப்போக்குவரத்து ஒருங்கிணைப்பில் இந்தப் புரிந்துணர்வு ஒப்பந்தம் கவனம் செலுத்தும்.
மேலும் இந்த புரிந்துணர்வு ஒப்பந்தம் இந்தியாவின் ஆளில்லா விமானப் போக்குவரத்து துறையின் வளர்ச்சிக்கு உதவிகரமாக இருக்கும் என்று எதிர்பார்க்கப்படுகிறது.
விமானப் போக்குவரத்து தலைமை இயக்குநரகம், ஐரோப்பிய யூனியன், விமானப்போக்குவரத்து முகமை மூலம் பயிற்சி திட்டங்கள், பயிலரங்குகள், மாநாடுகள் நடத்துவதற்கும் இந்த ஒப்பந்தம் வகைசெய்கிறது.
புதுதில்லியில் 2023 ஏப்ரல் 22 அன்று நடைபெற்ற ஐரோப்பிய யூனியன்- இந்திய விமானப் போக்குவரத்து மாநாட்டின் போது ஆளில்லா விமானப் போக்குவரத்து முறை மற்றும் புதுமை கண்டுபிடிப்புகளுடன் கூடிய விமான இயக்கத்திற்கான திட்டத்தில் ஐரோப்பிய யூனியன் விமானப் போக்குவரத்து பாதுகாப்பு முகமையுடன், விமானப் போக்குவரத்து தலைமை இயக்குநரகம் கையெழுத்திட்டிருந்தது.
PIB Headquarters
அகில இந்திய வானொலியில் அரசியல் கட்சிகளின் பிரச்சாரத்திற்கு நேரம் ஒதுக்கீடு
மக்களவைத் தேர்தலுக்காக, அங்கீகரிக்கப்பட்ட அரசியல் கட்சிகள் அகில இந்திய வானொலியின் மூலம் தேர்தல் பிரச்சாரம் செய்வதற்கு நேர ஒதுக்கீடு செய்யப்பட்டுள்ளது. தமிழ்நாடு தலைமைத் தேர்தல் அதிகாரி சத்யபிரதா சாஹூ, சென்னை வானொலியின் நிகழ்ச்சிப் பிரிவுத் தலைவர் வீ. சக்ரவர்த்தி ஆகியோர் முன்னிலையில் 06, 04, 2019 அன்று ஒலிபரப்புக்கான நேர ஒதுக்கீடு செய்யப்பட்டது. குலுக்கல் மூலம் நேர ஒதுக்கீடு செய்யப்பட்ட நிகழ்வில் அங்கீகரிக்கப்பட்ட அரசியல் கட்சிகளின் பிரதிநிதிகளும் கலந்து கொண்டனர்.
அரசியல் கட்சிகளின் தேர்தல் ஒலிபரப்பு தமிழகத்தில் உள்ள அனைத்து வானொலி நிலையங்களின் முதல் அலைவரிசைகளிலும் எஃப்எம் ரெயின்போ அலைவரிசைகளிலும் ஏப்ரல் 11, 12, 13 ஆகிய தேதிகளில் மாலை 6.05 மணி முதல் 8.05 மணி வரை ஒலிபரப்பாகும். ஏப்ரல் 15-ம் தேதி அன்று மாலை 6.05 மணி முதல் இரவு 7.45 மணி வரை ஒலிபரப்பாகும். 14-ம் தேதி ஞாயிற்றுக்கிழமை அன்று தேர்தல் ஒலிபரப்பு இருக்காது.
நேர ஒதுக்கீட்டின் போது பங்கேற்ற அரசியல் கட்சிப் பிரதிநிதிகள்:
அஇஅதிமுக - ஆர். எம். பாபு முருகவேல்
திமுக - ஆர். முனியப்பராஜ்
தேசிய முற்போக்கு திராவிட கழகம் - வி.டி. பாலாஜி
பாரதிய ஜனதா கட்சி - எஸ். என். பாலாஜி
இந்திய தேசிய காங்கிரஸ் - கே. எம். ஆசான் ஷேக்
இந்திய கம்யூனிஸ்ட் - கே. எஸ். குமார்
இந்திய கம்யூனிஸ்ட்  - ஏ. ஆறுமுக நைனார்,
பகுஜன் சமாஜ் கட்சி - டி. பாரதிதாசன்,
ஒதுக்கப்பட்ட ஒலிபரப்பு நேரங்கள்:
அஇஅதிமுக
11.04.2019 - 7.30PM to 7.35PM
7.50PM to 7.53PM 
12.04.2019 - 7.30PM to 7.35PM
7.35PM to 7.40PM
8.00PM to 8.05PM
13.04.2019 - 6.15PM to 6.20PM
7.55PM to 8.00PM
8.00PM to 8.05PM
15.04.2019 - 6.05PM to 6.10PM
6.10PM to 6.15PM
திமுக
11.04.2019 - 6.05PM to 6.10PM
8.00PM to 8.05PM
12.04.2019 - 6.10PM to 6.15PM
6.15PM to 6.19PM 
7.50PM to 7.55PM
7.55PM to 8.00PM
13.04.2019 - 7.35PM to 7.40PM
7.40PM to 7.45PM
தேசிய முற்போக்கு திராவிட கழகம்
11.04.2019 - 6.15PM to 6.20PM
7.40PM to 7.45PM
13.04.2019 - 6.10PM to 6.12PM 
7.30PM to 7.35PM
7.50PM to 7.55PM
15.04.2019 - 7.35PM to 7.40PM
7.40PM to 7.45PM
பாரதிய ஜனதா கட்சி
11.04.2019 - 6.10PM to 6.15PM
15.04.2019 - 7.30PM to 7.35PM
இந்திய தேசிய காங்கிரஸ்
11.04.2019 - 7.35PM to 7.40PM
15.04.2019 - 6.15PM to 6.20PM
இந்திய கம்யூனிஸ்ட்
13.04.2019 - 6.05PM to 6.10PM
இந்திய கம்யூனிஸ்ட் 
11.04.2019 - 7.55PM to 7.59PM 
12.04.2019 - 6.05PM to 6.10PM
பகுஜன் சமாஜ் கட்சி
12.04.2019 - 7.40PM to 7.45PM
அன்புடையீர்,
மேலே குறிப்பிட்டுள்ள தேர்தல் ஒலிபரப்பு பற்றிய செய்திக் குறிப்பினை, தயவுசெய்து தங்களுடைய மேலான பத்திரிகையில் வெளியிடுமாறு அன்புடன் கேட்டுக் கொள்கிறோம்.